2013.gada 13.augustā Noteikumi Nr. 541

Rīgā (prot. Nr. 44 134.§)

**Grozījumi Ministru kabineta 2010.gada 19.oktobra noteikumos Nr.983 "Noteikumi par visa izlietotā iepakojuma reģenerācijas procentuālo apjomu (īpatsvaru) un termiņiem, reģistrēšanas un ziņojumu sniegšanas kārtību un veidlapu paraugiem, prasībām, kas komercsabiedrībai jāizpilda, lai tā tiktu reģistrēta kā iepakojuma apsaimniekotājs, iepakojuma definīcijas kritēriju piemērošanas piemēriem un izņēmumiem attiecībā uz smago metālu saturu iepakojumā"**

Izdoti saskaņā ar

Iepakojuma likuma

1.1 panta trešo daļu, 7.pantu, 13.panta otro daļu un

15.panta otro, trešo un piekto daļu

Izdarīt Ministru kabineta 2010.gada 19.oktobra noteikumos Nr.983 "Noteikumi par visa izlietotā iepakojuma reģenerācijas procentuālo apjomu (īpatsvaru) un termiņiem, reģistrēšanas un ziņojumu sniegšanas kārtību un veidlapu paraugiem, prasībām, kas komercsabiedrībai jāizpilda, lai tā tiktu reģistrēta kā iepakojuma apsaimniekotājs, iepakojuma definīcijas kritēriju piemērošanas piemēriem un izņēmumiem attiecībā uz smago metālu saturu iepakojumā" (Latvijas Vēstnesis, 2010, 167.nr.) šādus grozījumus:

1. Izteikt noteikumu nosaukumu šādā redakcijā:

"**Noteikumi par izlietotā iepakojuma reģenerācijas procentuālo apjomu, reģistrēšanas un ziņojumu sniegšanas kārtību un iepakojuma definīcijas kritēriju piemērošanas piemēriem**".

2. Aizstāt 1.2. un 1.3.apakšpunktā vārdus "Vides ministrijas" ar vārdiem "Vides aizsardzības un reģionālās attīstības ministrijas".

3. Izteikt 1.4.apakšpunktu šādā redakcijā:

"1.4. kārtību, kādā iesniedzams ziņojums par izlietotā iepakojuma apjomu, materiālu veidiem un apsaimniekošanu, kā arī ziņojuma veidlapu paraugus;".

4. Izteikt 9.punktu šādā redakcijā:

"9. Lai reģistrētos, iepakotājs vai iepakojuma apsaimniekotājs iesniedz iesniegumu attiecīgi šo noteikumu 5. vai 8.punktā minētajā iestādē. Iesniegumu iesniedz papīra formā vai elektroniska dokumenta veidā atbilstoši normatīvajiem aktiem par elektronisko dokumentu noformēšanu. Iesniegumā norāda komersanta nosaukumu, reģistrācijas numuru Uzņēmumu reģistrā, juridisko adresi, tālruņa numuru un elektroniskā pasta adresi."

5. Aizstāt 10.punktā vārdus "minētajiem dokumentiem" ar vārdiem "minētajam iesniegumam".

6. Izteikt 11. un 12.punktu šādā redakcijā:

 "11. Valsts vides dienesta attiecīgā reģionālā vides pārvalde divu nedēļu laikā pēc šo noteikumu [9.punktā](http://likumi.lv/doc.php?id=219851#p9) minētā iesnieguma saņemšanas izsniedz iepakotājam izziņu par reģistrāciju. Izziņu izsniedz elektroniska dokumenta veidā vai pēc iesniedzēja rakstiska pieprasījuma **–** papīra dokumenta formā.

12. Vides pārraudzības valsts birojs divu nedēļu laikā pēc šo noteikumu [9.](http://pro.nais.lv/naiser/text.cfm?Key=0101032010101900983#IntPNpunkt9.)un [10.](http://pro.nais.lv/naiser/text.cfm?Key=0101032010101900983#IntPNpunkt10.)punktā minēto dokumentu saņemšanas izsniedz iepakojuma apsaimnie­kotājam izziņu par reģistrāciju. Izziņu izsniedz elektroniska dokumenta veidā vai pēc iesniedzēja rakstiska pieprasījuma **–** papīra dokumenta formā."

7. Izteikt 15.1.apakšpunktu šādā redakcijā:

"15.1.  10 darbdienu laikā no dienas, kad saņemta informācija par komersanta darbības izbeigšanu vai iepakojuma apsaimniekotāja darbības pārtraukšanu;".

8. Aizstāt 16.punktā vārdus "savākšanas un resursu atgūšanas apjomu un veidiem" ar vārdiem "apjomu, materiālu veidiem un apsaimniekošanu".

9. Papildināt informatīvās atsauces uz Eiropas Savienības direktīvām 1.punktu ar 4.apakšpunktu šādā redakcijā:

"4) Komisijas 2013.gada 7.februāra Direktīvas 2013/2/ES, ar ko groza Eiropas Parlamenta un Padomes 1994.gada 20.decembra Direktīvas 94/62/EK par iepakojumu un izlietoto iepakojumu I pielikumu."

10. Izteikt 2.pielikuma nosaukumu šādā redakcijā:

"**Ziņojums par izlietotā iepakojuma apjomu, materiālu veidiem un apsaimniekošanu**".

11. Izteikt 3.pielikumu šādā redakcijā:

"3.pielikums

Ministru kabineta
2010.gada 19.oktobra

noteikumiem Nr.983

**Iepakojuma definīcijas kritēriju piemērošanas piemēri**

|  |  |  |
| --- | --- | --- |
| Nr. p.k. | Kritērijs | Piemēri |
| izstrādājumi, kas ir iepakojums | izstrādājumi, kas nav iepakojums |
| 1. | Izstrādājumus uzskata par iepakojumu, ja tie atbilst [Iepakojuma likumā](http://www.likumi.lv/doc.php?id=57207) minētajai definīcijai neatkarīgi no citām funkcijām, ko šis iepakojums vēl varētu pildīt, izņemot gadījumus, ja attiecīgais izstrādājums ir preces neatņemama daļa un tas vajadzīgs, lai ietvertu, atbalstītu vai uzglabātu minēto preci visu tās kalpošanas laiku, un visas izstrādājuma sastāvdaļas paredzēts izmantot, patērēt vai atbrīvoties no tām vienlaikus | 1) saldumu kārbas 2) CD un videokasešu apvalku iesaiņojuma plēve 3) pasta sūtījumu maisiņi katalogiem un žurnāliem (kopā ar žurnālu) 4) kūku formiņas, kas tiek pārdotas kopā ar kūku 5) ar lokanu materiālu (piemēram, plastikāta plēve, alumīnijs vai papīrs) aptīti rullīši, caurulītes un cilindri, izņemot rullīšus, caurulītes un cilindrus, kas veidoti kā daļa no ražošanas iekārtas un kurus neizmanto, lai ražojumu iepakotu kā tirdzniecības vienību 6) puķupodi, kas paredzēti izman­to­šanai tikai augu pārdošanas un transportēšanas laikā, bet kuros augi nepaliek visā veģetācijas laikā 7) stikla pudelītes injekciju šķīdumiem 8) CD statņi, kas tiek pārdoti kopā ar CD un nav paredzēti CD glabāšanai 9) drēbju pakaramie, kas tiek pārdoti kopā ar apģērbu 10) sērkociņu kastītes 11) sterilās barjersistēmas (produkta sterilitātes saglabāšanai vajadzīgie maisiņi, paliktņi un materiāli) 12) dzērienu automātu kapsulas (piemēram, kafijas, kakao, piena), kas pēc izlietošanas paliek tukšas 13) uzpildāmi tērauda baloni dažādu veidu gāzei, izņemot ugunsdzēšanas aparātus  | 1) darbarīku kastes 2) tējas maisiņi3) siera vaska slāņi4) desu apvalki5) puķupodi, kuros augi paliek visu veģetācijas laiku6) drēbju pakaramie, kas tiek pārdoti atsevišķi 7) kafijas kapsulas dzērienu automātiem, kafijas iepakojuma maisiņi no folijas un kafijas spilventiņi no filtrpapīra, kas tiek izmesti kopā ar izlietoto kafijas produktu 8) printeru kasetnes 9) CD, DVD un videokasešu kārbiņas, kas tiek pārdotas kopā ar CD, DVD vai videokaseti10) CD statņi, kas tiek pārdoti tukši un ir paredzēti CD glabāšanai 11) šķīstoši maisi mazgāšanas līdzekļiem 12) kapu gaismekļi (sveču trauciņi) 13) mehāniskās dzirnaviņas kombinācijā ar uzpildāmu trauku, piemēram, uzpildāmas piparu dzirnaviņas |
| 2. | Izstrādājumus, kas projektēti un paredzēti piepildīšanai tirdzniecības vietā, kā arī vienreiz lietojamus izstrādājumus, ko piepilda tirdzniecības vietā vai kas projektēti un paredzēti piepildīšanai tirdzniecības vietā, uzskata par iepakojumu, ja tie pilda iepakojuma funkcijas | 1) papīra vai plastmasas iepirkumu maisiņi 2) vienreiz lietojamie šķīvji un tases3) iepakojuma plēve4) sviestmaižu maisiņi5) alumīnija folija6) plastmasas plēve tīrajām drēbēm, kas paredzēta izmantošanai veļas mazgātavās | 1) maisītājs 2) vienreiz lietojamie galda piederumi3) iesaiņojamais papīrs, kas tiek pārdots atsevišķi 4) papīra formiņas cepšanai, kas tiek pārdotas tukšas 5) kūku formiņas, kas tiek pārdotas atsevišķi |
| 3. | Iepakojuma sastāvdaļas un palīgelementus, kas iekļauti iepakojumā, uzskata par tā iepakojuma daļu, kurā tie ir iekļauti. Palīgelementus, kas piekārti vai piestiprināti tieši precei un pilda iepakojuma funkcijas, uzskata par iepakojumu, izņemot gadījumus, ja tie ir minētās preces neatņemama daļa un visas palīgelementu sastāvdaļas paredzēts patērēt vai atbrīvoties no tām vienlaikus | 1) etiķetes, ko piekar vai piestiprina tieši produktam 2) skropstu tušas birstīte, kas ir daļa no iepakojuma vāciņa3) lipīgās etiķetes, kas piestiprinātas citam iepakojumam4) skavas5) plastmasas uzmavas6) dozators, kas ir daļa no mazgāšanas līdzekļu iepakojuma vāciņa7) mehāniskās dzirnaviņas (kombinācijā ar atkārtoti neuzpildāmu trauku, kas piepildīts ar produktu, piemēram, ar pipariem piepildītas piparu dzirnaviņas) |  1) radiofrekvenču identifikācijas (RFID) birkas"  |

## Ministru prezidents Valdis Dombrovskis

Vides aizsardzības un

reģionālās attīstības ministrs Edmunds Sprūdžs